
Către






BIROUL PERMANENT AL 





CAMEREI DEPUTAŢILOR


Vă înaintăm, alăturat, raportul asupra propunerii pentru modificarea și completarea Legii nr.188/1999 privind Statutul funcționarilor publici, trimis comisiei pentru examinare pe fond, în procedură obișnuită, cu adresa nr. PL.x 399 din 1 octombrie 2012.

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

R A P O R T   
asupra propunerii legislative pentru modificarea și completarea Legii nr.188/1999 privind Statutul funcționarilor publici

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 399 din 1 octombrie 2012, cu dezbaterea pe fond, în procedură obișnuită, a propunerii pentru modificarea și completarea Legii nr.188/1999 privind Statutul funcționarilor publici.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.149/6.03.2012);
· avizul favorabil al Comisiei juridice, de disciplină şi imunităţi (nr.31/789/8.10.2012);
· avizul negativ al Comisiei pentru muncă și protecție socială (nr.27/303/3.10.2012);
· punctul de vedere negativ al Agenției Naționale a Funcționarilor Publici (nr.8313/4.03.2013) 
Propunerea legislativă a fost respinsă de Senat, în şedinţa din 24 septembrie 2012

Camera Deputaţilor este Cameră decizională potrivit prevederilor art.75 alin.(1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

Propunerea legislativă are ca obiect de reglementare modificarea Legii nr.188/1999 privind Statutul funcţionarilor publici, în sensul eliminării funcţiei de inspector guvernamental din categoria funcţiilor publice, având în vedere ca, potrivit Expunerii de motive, activitatea inspectorilor guvernamentali se suprapune activităţii ministerelor, situaţie care generează ineficienţa, dublarea sferei de competenţă şi efort bugetar.
La dezbaterile care au avut loc în şedinţa comisiei din 5 martie 2013 au fost prezenţi 28 de deputaţi din totalul de 32 membri ai comisiei.

La lucrările comisiei a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Mircea Jorj, vicepreședinte - Agenția Națională a Funcționarilor Publici.
În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, respingerea propunerii legislative pentru modificarea și completarea Legii nr.188/1999 privind Statutul funcționarilor publici deoarece desființarea funcției publice, pentru asigurarea unui tratament nediscriminatoriu în cadrul categoriei înalților funcționari publici, aceasta nu cuprinde norme distincte care să prevadă eliberarea din funcție și trecerea în corpul de rezervă al funcționarilor publici a persoanelor care ocupă funcția publică ce se dorește a fi desființată.


În raport cu obiectul şi conţinutul reglementării, proiectul de lege face parte din categoria legilor organice.

	PREŞEDINTE,
	SECRETAR,

	
  Marin ALMĂJANU

	Ion Marcel CIOLACU


Expert, Nicoleta Toma

